EkBass/fiwiki-20250220-pages-articles huggingface dataset:
Amandine Bourgeois

Amandine Bourgeois (s. 12. kesäkuuta 1979 Angoulême, Ranska) on ranskalainen laulaja. Hän voitti Nouvelle Star kilpailun kuudennen tuotantokauden vuonna 2008. Tähän mennessä häneltä on ilmestynyt kolme albumia. Ensimmäinen albumi 20m² ilmestyi vuonna 2009 jota on myyty noin 70 000 kappaletta maailmanlaajuisesti. Tältä albumilta on julkaistu singlet L'Homme de la situation, Tant de moi ja Du temps. Toista albumia Sans amour mon amour vuodelta 2012 myytiin vain noin 5 000 kappaletta. Kolmas albumi Au masculin julkaistiin vuonna 2014. Bourgeois edusti Ranskaa vuoden 2013 Eurovision laulukilpailussa kappaleella L'enfer et moi. Hän esiintyi finaalissa ensimmäisenä ja sijoittui sijalle 23 saaden 14 pistettä ohittaen siis Suomen yhdellä pisteellä. == Albumit == * 20m² (2009) * Sans amour mon amour (2012) * Au masculin (2014) == Singlet == * L'Homme de la situation (2009) * Tant de moi (2009) * Du temps (2010) * Sans amour (2011) * Incognito (2012) * Envie d'un manque de problèmes (2012) * L'Enfer et Moi (2013) * Ma gueule (2014) * Alors on danse (2014) == Lähteet == == Aiheesta muualla == * Virallinen sivusto * Amandine Bourgeois Spotifyssa * Amandine Bourgeois Facebookissa Luokka:Ranskalaiset poplaulajat Luokka:Vuoden 2013 euroviisuedustajat Luokka:Vuonna 1979 syntyneet Luokka:Elävät henkilöt
Ksenontetrafluoridi

Ksenontetrafluoridi (XeF4) on yksi kolmesta ksenonin ja fluorin muodostamista epäorgaanisista molekyyliyhdisteistä. Yhdiste on kiinteänä huoneenlämpötilassa stabiili, mutta reagoi helposti muiden aineiden kanssa. ==Rakenne ja ominaisuudet== Rakenteeltaan ksenontetrafluoridi on tasoneliö ja ksenonin ja fluoriatomien väliset sidospituudet ovat 195,2 pm. Yhdiste on huoneenlämpötilassa stabiili väritön kiteinen aine. Yhdiste sublimoituu hieman ennen sulamispistettään. Yhdiste liukenee vetyfluoridiin, mutta hydrolysoituu veden vaikutuksesta. Hydrolysoitumisreaktio voi olla räjähdysmäinen, koska siinä muodostuu helposti räjähtävää ksenontrioksidia. Hydrolysoituminen tapahtuu helposti erityisesti happamissa tai emäksisissä liuoksissa.Gary J. Schrobilgen, David S. Brock & Hélène P.A. Mercier: Noble-Gas Compounds, Kirk- Othmer Encyclopedia of Chemical Technology, John Wiley & Sons, New York, 2012. Viitattu 24.7.2014Peter Häussinger, Reinhard Glatthaar, Wilhelm Rhode, Helmut Kick, Christian Benkmann, Josef Weber, Hans-Jörg Wunschel, Viktor Stenke, Edith Leicht & Hermann Stenger: Noble Gases, Ullmann's Encyclopedia of Industrial Chemistry, John Wiley & Sons, New York, 2001. Viitattu 24.7.2014 :6 XeF4 \+ 12 H2O → 2 XeO3 \+ 4 Xe + 3 O2 \+ 24 HF Ksenontetrafluoridi on voimakkaasti hapettava ja fluoraava yhdiste. Se reagoi esimerkiksi platinan kanssa muodostaen platina(IV)fluoridia ja elohopean kanssa elohopea(I)fluoridia. Vedyn kanssa yhdiste reagoi kiivaasti ksenoniksi ja vetyfluoridiksi. Aromaattisten yhdisteiden aromaattisen renkaan vetyatomit korvautuvat fluoriatomeilla niiden reagoidessa ksenontetrafluoridin kanssa. Yhdiste muodostaa kompleksiyhdisteitä vahvojen Lewis-happojen kuten antimonipentafluoridin ja vismuttipentafluoridin kanssa esimerkiksi XeF3+[SbF6]- ja XeF3+[Sb2F11]-. Alkalimetallifluoridien kanssa reagoidessa muodostuu pentafluoroksenaatti-ioni XeF5-. ==Valmistus ja käyttö== Ksenontetrafluoridia valmistetaan tavanomaisesti alkuaineistaan kuumentamalla ksenonin ja fluorin seosta noin 400 °C:n lämpötilassa ja 6 atmosfäärin paineessa. Reaktiossa käytetään ylimäärin fluoria ja ksenonin ja fluorin ainemäärä suhteet ovat 1:5 tai 1:6. Reaktio on voimakkaasti eksoterminen Muita tapoja valmistaa yhdistettä ovat ksenondifluoridin fluoraus ja ksenonheksafluoridin säteilytys valolla. :Xe + 2 F2 → XeF4 Ksenontetrafluoridia voidaan käyttää fosforin, rikin, telluurin, ja piin fluorijohdannaisten valmistuksessa. ==Lähteet== Luokka:Fluoriyhdisteet Luokka:Ksenonyhdisteet
Kymin kihlakunnan tuomiokunta Viipurin läänissä

Kymin kihlakunnan tuomiokunta Viipurin läänissä oli Turun hovioikeuspiiriin ja myöhemmin Viipurin hovioikeuspiiriin kuulunut kihlakunnantuomarin virka-alue 1816–1862. Sitä ei pidä sekoittaa samannimiseen tuomiokuntaan Uudenmaan läänissä. Viipurin lääni palautettiin muun Suomen yhteyteen vuoden 1812 alussa. Tällöin Kyminkartanon kihlakunnan tuomiokunta määrättiin Turun hovioikeuden alaiseksi. Tuomiokunta jaettiin kahtia 9. lokakuuta 1816 tehdyssä järjestelyssä ja muodostettiin Lappeen kihlakunnan tuomiokunta ja Kymin kihlakunnan tuomiokunta. Kun Viipurin hovioikeus perustettiin 19. kesäkuuta 1839, määrättiin tämä tuomiokunta Turun hovioikeuden alaisuudesta Viipurin hovioikeuden tuomiopiiriin.Holmberg, Håkon et al.: Suomen tuomiokunnat ja kihlakunnantuomarit, Suomen kihlakunnantuomarien yhdistys 1959, sivu 58. Vuoden 1861 lopussa tuomiokuntaan kuuluivat seuraavat käräjäkunnat:Holmberg s. 107. # Kymin ja Pyhtään pitäjät # Sippolan ja Vehkalahden pitäjät # Virolahden pitäjä # Säkkijärven pitäjä. Vuoden 1862 järjestelyssä tuomiokunnan alue säilyi ennallaan, mutta nimeksi tuli Kymin tuomiokunta. ==Lähteet== Luokka:Suomen tuomiokunnat
Kymin kihlakunnan tuomiokunta Uudenmaan läänissä

Kymin kihlakunnan tuomiokunta Uudenmaan läänissä oli Turun hovioikeuspiiriin kuulunut kihlakunnantuomarin virka-alue 1807–1862. Sitä ei pidä sekoittaa samannimiseen tuomiokuntaan Viipurin läänissä. Porvoon ja Kymin kihlakuntien tuomiokunta määrättiin jaettavaksi kahtia 8. heinäkuuta 1807 annetulla kuninkaallisella kirjeellä. Näin muodostettiin Kymin kihlakunnan tuomiokunta ja Porvoon kihlakunnan tuomiokunta. Vuoden 1861 lopussa Kymin kihlakunnan tuomiokuntaan kuuluivat seuraavat käräjäkunnat:Holmberg, Håkon et al.: Suomen tuomiokunnat ja kihlakunnantuomarit, Suomen kihlakunnantuomarien yhdistys 1959, sivu 77. # Osia Porvoon pitäjästä sekä Askolan ja Pukkilan kappeleista # Pernajan pitäjä Liljendalin kappelin kanssa, Myrskylän pitäjä ja osa Lapinjärven pitäjää # Osa Lapinjärven pitäjää ja Ruotsinpyhtään kappeli # Elimäen pitäjä Anjalan kappeleineen. Vuoden 1862 tuomiokuntajärjestelyssä tämän tuomiokunnan pitäjät siirrettiin useaan tuomiokuntaan, nimittäin Porvoon tuomiokuntaan, Mäntsälän tuomiokuntaan ja Iitin tuomiokuntaan. ==Lähteet== Luokka:Suomen tuomiokunnat
Deflaatio (geologia)

Deflaatio tarkoittaa geologiassa tuulen aiheuttamaa maanpinnan alenemista.Encyclopædia Britannica (englanniksi, maksullinen) Deflaatiossa tuulen turbulenttiset pyörteet irrottavat irtonaista ainesta tasaisten alueiden sedimenteistä, kuten aavikoilta, kuivuneiden järvien pohjasta ja tulvatasanteilta. Tuulen irrottama siltti ja savi voi kulkeutua satojen kilometrien päähän. Asettuessaan nämä ainekset muodostavat lössimaita. Deflaation kuluttamille alueille voi muodostua kuoppia tai allasmaisia syvänteitä. Ne voivat olla pienimmillään kolme metriä halkaisijaltaan ja metrin syviä, tai suurimmillaan useita kilometrejä halkaisijaltaan ja useita satoja metrejä syviä. Jos maa kuluu pohjaveteen saakka, deflaation jatkuminen estyy, ellei pohjaveden pinta laske haihtumisen vaikutuksesta. Jotkin Saharan aavikon keitaat ovat muodostuneet tällä tavalla, ja ne saattavat olla merenpinnan tason alapuolella. Näin ovat muodostuneet myös Lapissa tavattavat tunturien hiekkapaljastumat. Deflaation vakavin vaikutus on viljelysmaihin kohdistuva eroosio. ==Katso myös== * Eoliset muodostumat == Lähteet == Luokka:Geomorfologia
Stina

Stina on naisen etunimi, skandi­naavi­nen lyhentymä nimestä Kristina tai muista samoin loppuvista nimistä. Suomessa nimi esiintyy myös muodossa Stiina. Stinan nimipäivä on suomen­ruotsalaisen kalenterin mukaan 24. heinäkuuta. Suomessa nimi Stina on 1900-luvun alusta vuoden 2019 loppuun mennessä annettu 1841 ja Stiina 1245 henkilölle. == Tunnettuja Stina- ja Stiina-nimisiä == * Stina Anderson (1876–1940), ruotsalainen kirjailija ja virsirunoilija * Stina Aronson (1892–1956), ruotsalainen kirjailija ja opettaja * Stina Blackstenius (s. 1996), ruotsalainen jalkapalloilija * Stina Dahlström (s. 1952), suomalainen korkeushyppääjä * Stina Ekblad (s. 1954), suomenruotsalainen näyttelijä * Stina Forss-Aspegren (1914–1989), suomalais-ruotsalainen arkkitehti * Stina Girs (s. 1987), suomalainen laulaja * Stiina Jean, suomalainen laulaja * Stina Katchadourian (s. 1937), amerikansuomalainen kirjailija ja kääntäjä * Stina Mattila (s. 1970), Kokkolan kaupunginjohtaja * Stina Nilsson (s. 1993), ruotsalainen maastohiihtäjä * Stina Petersen (s. 1986), tanskalainen jalkapallomaalivahti * Stina Rautelin (1963–2023), ruotsinsuomalainen näyttelijä * Stina Saari (s. 1992), suomalainen runoilija * Stiina Saaristo (s. 1976), suomalainen kuvataiteilija * Stina Stoor (s. 1982), ruotsalais-saamelainen kirjailija * Stina Virkkala (s. 2000), suomalainen jalkapalloilija == Lähteet == Luokka:Etunimet
Kerstin

Kerstin on naisen etunimi. Nimi on alasaksalainen ja ruotsalainen mukaelma nimestä Kristiina.. Kerstinin nimipäivä on suomenruotsalaisen kalenterin mukaan 24. heinäkuuta. Suomessa nimi Kerstin on vuoden 2019 loppuun mennessä annettu 2 582 henkilölle, joista yli puolet on syntynyt 1940- ja 1950-luvuilla. == Tunnettuja Kerstinejä == * Kerstin Alm (s. 1949), ahvenanmaalainen poliitikko * Kerstin Anér (1920–1991), norjalainen radiotuottaja, kirjallisuustieteilijä, kirjailija ja poliitikko * Kerstin Behrendt (s. 1967), saksalainen pikajuoksija * Kerstin Behrendtz (1950–2020), ruotsalainen radiojuontaja * Kerstin Bernhard (1914–2004), ruotsalainen valokuvaaja * Kerstin Casparij (s. 2000), alankomaalainen jalkapalloilija * Kerstin Ulrika Ehrnrooth (1906–2004), suomenruotsalainen lastenkirjailija * Kerstin Ekman (s. 1933), ruotsalainen kirjailija * Kerstin Garefrekes (s. 1979), saksalainen jalkapalloilija * Kerstin Gier (s. 1996), saksalainen kirjailija * Kerstin Hesselgren (1872–1962), ruotsalainen poliitikko * Kerstin Knabe (s. 1959), saksalainen pika-aitajuoksija * Kerstin Koorti (s. 1950), ruotsinsuomalainen asianajaja * Kerstin Kowalski (s. 1976), saksalainen soutaja * Kerstin Kronvall, suomalainen toimittaja ja ulkomaankirjeenvaihtaja * Kerstin Köppen (s. 1967), saksalainen soutaja * Kerstin Lindeman-Peltonen, ent. Campoy ja Duffy (1964–2003), suomalainen huoltajuuskiistasta tunnettu kokki * Kerstin Lindman-Strafford (s. 1939), suomalainen toimittaja ja kirjailija * Kerstin Meyer (1928–2020), ruotsalainen konsertti- ja oopperalaulaja * Kerstin Müller (s. 1969), saksalainen kilpasoutaja ja olympiavoittaja * Kerstin Nylander (1899–1976), suomalainen näyttelijä * Kerstin Palm (s. 1946), ruotsalainen miekkailija * Kerstin Stegemann (s. 1977), saksalainen jalkapalloilija * Kerstin Söderholm (1897–1943), suomenruotsalainen runoilija * Kerstin Thorborg (1896–1970), ruotsalainen oopperalaulaja * Kerstin Thorvall (1925–2019), ruotsalainen kirjailija, graafinen suunnittelija, kirjankuvittaja ja pakinoitsija * Kerstin Walther (s. 1961), saksalainen pikajuoksija == Kuvitteellisia Kerstinejä == * Kerstin, Astrid Lindgrenin romaanissa Kerstin ja minä == Lähteet == == Aiheesta muualla == Luokka:Etunimet
Baccarat (Meurthe-et-Moselle)

Baccarat on kunta Koillis-Ranskassa Meurthe-et-Mosellen departementissa Lorrainen alueella. Se sijaitsee Meurthejoen varrella. Kunta on tullut tunnetuksi kristallilasin valmistuksesta. Baccarat kristallitehdas on toiminut vuodesta 1764, ja on nykyään tunnettu merkki ympäri maailmaa. Kunnassa on myös kristallimuseo Musée Baccarat. Tour de France 2014 ==Aiheesta muualla== *Baccarat kristallitehdas == Lähteet == Luokka:Meurthe-et-Mosellen kunnat
Kinisselkä

Kinisselkä on järvenselkä Päijänteen eteläosassa Salonsaaren eli Vesansalon itäpuolella, Asikkalan kunnassa. Lännessä se on yhteydessä Asikkalanselkään. Kinisselkä on jokseenkin tasasyvyinen, ja sen saaria ovat Kinissaari ja Pieni Kinissaari. == Asutus == Rannoilla on pääosin kesämökkejä. Joitakin vakituisiakin asukkaita löytyy, mutta pääosiltaan seutu on luonnontilaista tai hoidettua metsää. Alueella on viime vuosikymmeninä ollut reiluhkosti metsän hakkuita ja maisemassa näkyy paikoin uusia, sekä vanhoja aukkohakkuita. == Kinisselän luonto == Rannan puusto on havupuuvoittoista, valtalajeina ovat mänty ja kuusi. Kinisselkään rajautuu muutamia pieniä lehtoalueita, tärkein näistä lie rauhoitettu Kinissaari. Alueella kasvaa muun muassa pähkinäpensaita. Muutamia lehtoja on tämän vuoksi rauhoitettu luonnonsuojelulain nojalla. Rannat ovat pääosiltaan kivisiä, joskin muutamat lahdet kaislikkoisia ja mutapohjaisia. Kinisselkä on suomalaisittain varsin syvä selkävesi ja pääosiltaan se on yli 20 metrin syvyinen. Pääosin selkä on syvää aivan rantaveteen asti ja alle 2 metrin syvyyttä löytyy vasta alle 10 metrin etäisyydellä rannasta. == Kalalajit == Kinisselän kalalajeista yleisimmät lienevät muikku, siika, ahven ja kuore. Rannoilla tavataan myös haukea, särkeä, kiiskejä, ym. yleisiä kalalajeja. Kinisselällä tavataan myös nahkiaista, joskin sen saaliit ovat lähinnä satunnaissaaliita. Kinisselän läheltä saadaan myös ankeriasta. == Perhoset == Alueelta on mahdollista löytää edelleenkin täpläpapurikon varsin elinvoimainen kanta. Perhonen on kesä- heinäkuussa yksi yleisimpiä alueen perhosia, joten alue poikkeaa selvästi täpläpapurikon muusta esiintyvyystiheydestä Suomessa. Luokka:Päijänne Luokka:Asikkalan luonto
K. O. Götz

Karl Otto Götz (yleensä K. O. Götz; 22. tammikuuta 1914 Aachen – 19. elokuuta 2017 Wolfenacker) oli saksalainen abstraktin taiteen merkittävä edustaja. Hän asui ja työskenteli Niederbreitbach-Wolfenackerin alueella Rheinland-Pfalzin osavaltiossa. K. O. Götz opiskeli 1930-luvulla vesitasolentäjäksi. Hänen ensimmäiset abstraktit maalauksensa ovat vuodelta 1932. Natsien valta-aikana 1935–1945 hän oli maalaus- ja näyttelykiellossa. Asevelvollisuutensa hän suoritti 1930-luvun lopulla Luftwaffen lentäjänä. Hän harjoitti myös kokeellista elokuvaa. Huolimatta sota-ajasta hän harjoitti maalaustaitojan muun muassa Dresdenissä sekä Saksan miehittämässä Norjassa, jossa hän oli palveli jääkäriupseerina. Götzin asunto tuhoutui Dresdenin pommituksessa 1945, mutta Götzin ensimmäinen näyttely pidettiin jo vuonna 1946 Wuppertalissa Studio Raschissa taidemaalari Willi Baumeisterin vaikutusvallan avulla. Vuodesta 1949 Götz toimi taiteilijaryhmä CoBrAn yhteydessä ainoana saksalaisena ja asui Frankfurt am Mainissa sekä Pariisissa 1950-luvun. Vuodesta 1959 vuoteen 1975 Götz toimi Düsseldorfin taideakatemian opettajana. Sen aikana, jo 1960-luvulta alkaen Götzistä tuli kansainvälisesti menestyvä ja tunnustettu kokeellisen ja abstraktin taiteen edustaja ja kehittäjä. == Lähteet == Luokka:Saksalaiset taidemaalarit Luokka:Vuonna 1914 syntyneet Luokka:Vuonna 2017 kuolleet Luokka:Yli satavuotiaiksi eläneet saksalaiset
Giánnis Antetokoúnmpo

Giánnis Oúgko Antetokoúnmpo (, ; synt. Adetokumbo, s. 6. joulukuuta 1994 Ateena) on kreikkalainen koripalloilija, pelipaikaltaan iso laitahyökkääjä eli powerforward. Hän on edustanut vuodesta 2013 lähtien NBA-liigassa pelaavaa Milwaukee Bucksia, joka varasi hänet vuoden 2013 NBA:n varaustilaisuudessa ensimmäisen kierroksen 15. pelaajana. Pitkästä ja vaikeasta sukunimestään johtuen Antetokoúnmpoa kutsutaan Pohjois-Amerikassa usein lempinimellään "Greek Freak". Hänen alkuperäinen sukunimensä on Adetokumbo, joka kirjoitetaan kreikkalaisin kirjaimin ; tämä latinisoidaan kirjain kirjaimelta Antetokoúnmpo. == Ammattilaisura == Ennen NBA-varaustaan Antetokoúnmpo pelasi Kreikan toiseksi korkeimmalla sarjatasolla Filiathlikosin joukkueessa. Isokokoinen ja atleettinen Antetokoúnmpo herätti kykyjenetsijöiden kiinnostuksen pelatessaan Kreikan juniorimaajoukkueissa, ja hänestä tuli ykköskierroksen varaus pitkälti valtavan potentiaalinsa ansiosta. Antetokoúnmpo osoitti hänen valmiuttaan epäilleiden olleen väärässä pelattuaan heti varauksensa jälkeisenä vuotena koko kauden NBA:ssa. Hän pelasi NBA:n tähdistöottelussa vuosina 2017 ja 2018, ja molempina kausina hänet valittiin liigan kakkostähdistökentälliseen. Vuonna 2019 hänet valittiin NBA:n arvokkaimmaksi pelaajaksi ja ykköstähdistökentälliseen, ja hän pelasi myös tähdistöottelussa. Kesällä 2021 Antetokoúnmpo ja Bucks etenivät NBA:n loppuotteluihin, joissa seura voitti ensimmäisen mestaruutensa 50 vuoteen voitettuaan Phoenix Sunsin 4–2-otteluvoitoin. Antetokoúnmpo heitti mestaruuden ratkaisseessa ottelussa 50 pistettä, ja hänet palkittiin NBA:n finaalien arvokkaimpana pelaajana. == Perhe == New York Knicks varasi Antetokoúnmpon isoveli Thanásiksen vuoden 2014 NBA:n varaustilaisuuden toisella kierroksella, 51. pelaajana. Kaudella 2019–2020 molemmat pelaavat Milwaukee Bucksissa. Antetokoúnmpon vanhemmat ovat Nigeriasta, vuonna 2017 kuollut isä Charles Adetokunbo oli etniseltä taustaltaan joruba ja äiti Veronica puolestaan igbo. Helmikuussa 2020 syntyi Antetokoúnmpon ja kumppaninsa Mariah Riddlespriggerin esikoispoika Liam Charles. == Lähteet == == Aiheesta muualla == * Strozyk, Matias: MM-koripallon ylivoimaisin pelaaja ei olisi jättänyt kisoja väliin mistään hinnasta – kreikkalainen ihmepoika ponnahti rihkamakauppiaasta NBA:n kuumimmaksi nimeksi YLE Urheilu 3.9.2019 * Luokka:Kreikkalaiset koripalloilijat Luokka:Vuonna 1994 syntyneet Luokka:Elävät henkilöt
Astianpesuaine

thumb|Astianpesuaineita Astianpesuaine on pesuainetta, jota käytetään astioiden pesussa. Astianpesuaineita on sekä käsin että koneelliseen pesuun tarkoitettuja. Käsinpesussa mekaaninen liike poistaa suuren osan astioiden liasta, joten käsiastianpesuaineissa ei tarvita niin paljon peseviä kemikaaleja kuin astianpesukoneille tarkoitetuissa aineissa. Käsipesuaineet ovat pH-arvoltaan lähellä neutraalia, ja ne suunnitellaan mahdollisimman vähän ihoa vahingoittaviksi. Konepesuaineissa käytetään enemmän peseviä ainesosia kuin käsipesuaineissa, koska konepesussa ei ole mukana samanlaista mekaanista liikettä kuin astioiden käsipesussa. ==Katso myös== *Tiskiharja ==Lähteet== Luokka:Puhdistusvälineet
Semender

Semender (Samandar) oli Kasaarien kaanikunnan ensimmäinen pääkaupunki (700-luvun alkupuolella). Suuri keskiaikainen kaupunki Kaspianmeren rannalla Dagestanissa. == Historia == Ilmeisesti Semenderin on perustanut Persian šaahi Khosrau I (531—579), joka rakennutti useita linnoituksia kaukasian-persian rajalla. Bysanttilaisen kirjailijan Theofylaktos Simokattesin mukaan 500-luvulla olisi elänyt myös avaarien heimo zabender. Ilmeisesti he asuivat Pohjois-Kaukasuksella ja antoivat nimensä kaupungille. Nimi on voinut tulla myös iranilaisista kielistä, joissa se tarkoittaa ”ulointa ovea”. Arabien- kasaarien sotien aikoihin Semender oli kasaarien tärkein kaupunki. Se sijaitsi pohjoisempana Derbentin ahtaumasta, minkä vuoksi se oli pitkään arabien sotajoukkojen saavuttamattomissa toisin kuin toinen kasaarikaupunki Belendzher, jonka arabit tuhosivat vuonna 722. Semender valloitettiin vuonna 737 Marvan ibn Muhammedin hyvin valmistellun sotaretken aikana. Tämän jälkeen kasaarien pääkaupunki siirrettiin paljon kauemmas etelärajalta Itiliin, joka sijaitsi Volgan suistossa. Semenderin alueesta tuli kaanikunnan eteläinen reuna-alue, johon jäi kuitenkin asumaan huomattava kasaariväestö. 800-900-luvuilla kaupungista muodostui huomattava kaupan keskus. Talouden tärkeimpiä tukipilareita oli viininkasvatus. Kaupungissa ja ympäristössä oli 40 000 viinitilaa. Väestö oli hyvin monipuolinen kuten Itilissäkin: juutalaisia, muslimeja ja kristittyjä. Kristittyjen asema oli vahvempi kuin Itilissä ja muslimien asema ilmeisesti heikompi. Kaupungissa oli kaikkien näiden uskontojen pyhättöjä ja toreja. Talot olivat enimmäkseen olkikattoisia puutaloja. Kaupungin hallinnosta on vähän tietoja. Jonkin lähteen mukaan siellä olisi ollut oma hallitsija ja toisen mukaan siellä olisi ollut kasaarikeisarin sukulainen hallitsijana. Semenderin alueen nimi 900-luvulla oli Dzhidan eikä se kuulunut kasaarikeisarin suoraan alaisuuteen. Vuonna 968/969 kaupunki tuhoutui Kiovan ruhtinas Svjatoslavin sotaretken aikana. Arabimaantieteilijöiden mukaan Semender sijaitsi jossain Kaspianmeren rannalla 4(8) päivämatkan päässä Derbentistä ja 7(8) päivämatkaa Itilistä. Arkeologeilla on vaikea sijoittaa keskiaikaisia kaupunkeja nykyisessä Dagestanissa. Useimmiten Semenderin sijainniksi on määritelty sama kuin myöhempi kaupunki, Tarki (nykyään samanniminen kylä lähellä Mahatškalaa). Toisen version mukaan se olisi voinut sijaita Terekjoen alajuoksulla lähellä nykyistä Kizljaria. Dagestanilainen arkeologi Murad Gadzhievich oletti, että Semenderin nimisenä olisivat molemmat voineet olla eri aikakausina. Luokka:Dagestan Luokka:Venäjän entiset kaupungit Luokka:Venäjän historia Luokka:Kasaarit
Filmfare Awards South 2000

Filmfare Awards South 2000 oli 7. huhtikuuta 2001 Hyderabadissa pidetty tilaisuus, jossa palkittiin vuoden 2000 parhaat eteläintialaiset elokuvat. Se oli 48:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille. == Voittajat == === Kannada === * Paras elokuva: Sparsha * Paras ohjaaja: Sunil Kumar Desai – Sparsha * Paras miesnäyttelijä: Vishnuvardhan – Yajamana * Paras naisnäyttelijä: Sudharani – Sparsha * Paras musiikki: Hamsalekha – Preethsee === Tamili === * Paras elokuva: Kandukondain Kandukondain * Paras ohjaaja: Rajiv Menon – Kandukondain Kandukondain * Paras miesnäyttelijä: Kamal Haasan – Hey Ram * Paras naisnäyttelijä: Jyothika – Kushi * Paras musiikki: A. R. Rahman – Alay Payudhey === Malajalam === * Paras elokuva: Karunam * Paras ohjaaja: Jayaraj – Karunam * Paras miesnäyttelijä: Mammootty – Arayannam Galude Vedu * Paras naisnäyttelijä: Samyukta Varma – Mala * Paras musiikki: Mohan Sithara – Joker === Telugu === * Paras elokuva: Nuvve Kaavaali * Paras ohjaaja: K. Vijaya Bhaskar – Nuvve Kaavaali * Paras miesnäyttelijä: Venkatesh – Jayam Manadera * Paras naisnäyttelijä: Richa Pallod – Nuvve Kaavaali * Paras musiikki: Mani Sharma – Chirunavvutho == Lähteet == * * Luokka:2000 Luokka:Filmfare Awards South
Lahti-Set

Lahti-Set, tai toisessa kirjoitusmuodossa Lahti ’Set, oli suomalainen iskelmämusiikkiyhtye, jolta julkaistiin kolme laulua äänitteillä vuosina 1983 ja 1984. Vähäisestä levytysmäärästä huolimatta yhtyeellä oli nimekkäitä lauluntekijöitä ja muusikoita taustavoimissaan: Vexi Salmi, Matti Siitonen, Kai Hyttinen ja Markku Johansson.Suomen äänitearkiston tietokanta: Al Capone es. Lahti-SetSuomen äänitearkiston tietokanta: Rannanjärven jälkeläinen es. Lahti-Set Lahti-Set esiintyi kerran myös Levyraadissa. Yhtye keikkaili Lahden seudulla alkuvuodesta 1986 Mikko Alatalon ja Pirjo Lehden säestäjänä.Etelä- Suomen Sanomat 22.1.1986 s.4 Yhtyeessä soittivat Jarmo Poutiainen (basso), Raimo Hast (kitara), Heikki Sihvonen (rummut) ja Kimmo Parviainen (koskettimet). ==Levytykset== * Al Capone / Disco Siperia (single), 1983 * Rannanjärven jälkeläinen (julkaistu Suomen huiput 5 -kasetilla), 1984 ==Lähteet== ==Aiheesta muualla== *Lahti-Set -yhtyeen kappale Al Capone The Music Hutch -sivustolla *Keikkailmoitus Etelä-Suomen Sanomissa vuodelta 1984 Luokka:Suomalaiset iskelmäyhtyeet
Heinärattaat (maalaus)

Heinärattaat () on englantilaisen John Constablen maalaus vuodelta 1821. Se on Constablen tunnetuimpia töitä ja eräs kuuluisimmista englantilaisista maisemamaalauksista.Marina Vaizey: 100 kuuluisaa maalausta (suom. Ritva Lassila), s. 73. Gummerus 1996. Alkuteos 100 Famous Paintings (1979). Maalaus esittää matalaa jokea ylittäviä heinärattaita maalaismaisemassa. Vasemmalla on mökki. Kuvan oikeassa laidassa on niitty, jonka takana näkyy kaukana heinätöissä olevaa väkeä.The Hay Wain National Gallery. Viitattu 24.7.2014. Kyse on vauraasta viljelysseudusta. Maalaus on elävä ja monipuolinen sekä sisällöltään että tyyliltään. Constable on käyttänyt sekä pitkiä että lyhyitä ja sekä karheita että tasaisia siveltimenvetoja. Maalauksen kuvaama päivä näyttää olevan sekä auringonpaisteinen että pilvinen. Constablen on sanottu tavoittaneen maalauksissaan hyvin Englannille tyypilliset maalaismaisemat. Maalauksen maiseman esikuvana on eräs paikka lähellä Suffolkin Flatfordia, Stourjoen varrella. Maalauksen mökin omisti tuolloin maanviljelijä Willy Lott ja se sijaitsee Flatfordin myllyn takana. Constable teki luonnokset paikan päällä, mutta maalasi lopullisen taulun ateljeessaan Lontoossa. Työ kesti kaikkiaan noin viisi kuukautta. Maalaus on osa kuuden maisemataulun muodostamaa sarjaa. Heinärattaiden kuvaama maisema ja mökki ovat säilyneet tähän päivään saakka tunnistettavina. Koko paikan omistaa nykyään National Trust, joka pyrkii säilyttämään sen mahdollisimman samannäköisenä.Tom Chessyre: Constable country: In search of the inspiration behind The Hay Wain Daily Mail 8.3.2009. Viitattu 24.7.2014. Maalaus oli valmistuttuaan vuonna 1821 esillä Lontoon Royal Academy of Artsissa, mutta sille ei löytynyt ostajaa. Vuonna 1824 Constable asetti sen näytteille Pariisin salonkiin, jossa se voitti kuningas Kaarle X:n myöntämän kultamitalin. Öljymaalauksen leveys on 185,4 senttimetriä ja korkeus 130,2 senttimetriä. Sen on omistanut vuodesta 1886 Lontoon National Gallery.The Hay Wain: Key facts National Gallery. Viitattu 24.7.2014. Maalaus joutui 28. kesäkuuta 2013 turmelun kohteeksi, kun Fathers4Justice-nimiseen järjestöön kuulunut mies liimasi taidegalleriassa poikansa valokuvan sen päälle. Teos ei kärsinyt pysyviä vahinkoja.Adrian Shaw: The Hay Wain: Constable masterpiece vandalised by Fathers4Justice protester at National Gallery Daily Mirror 28.6.2013. Viitattu 24.7.2014. ==Lähteet== ==Aiheesta muualla== Luokka:Maisemamaalaukset Luokka:Brittiläiset maalaukset
Juha Rastas

Juha Rastas, taiteilijanimeltään Mega-Paula, (s. 1961) on suomalainen drag- artisti, joka parhaiten tunnetaan Paula Koivuniemeä esittävästä Mega-Paula -hahmostaan. == Ura == Ilmajoelta kotoisin oleva Rastas esiintyi ensimmäisen kerran 18-vuotiaana Vaasassa vuonna 1979, nähtyään sitä ennen ruotsalaisen After Dark -ryhmän ja suomalaisen Reijo Paukun show’t. Aluksi Rastas käytti taiteilijanimeä Miss Regina, mutta 1980-luvun aikana nimeksi vakiintui suosituimman hahmon mukaan Mega-Paula. Paula Koivuniemen lisäksi hän esittää myös lukuisia muita hahmoja. Rastas on ollut Mega-Paulana elokuvissa Tango Kabaree ja FC VenusJuha Rastas Elonet. Viitattu 24.7.2014. sekä käynyt esiintymässä muun muassa New Yorkissa ja Las Vegasissa. Vuonna 2013 hän oli Helsingin edustajana markkinoimassa kaupunkia Tukholman pride-tapahtumassa. == Lähteet == == Aiheesta muualla == *Mega-Paulan viralliset kotisivut Luokka:Suomalaiset drag-artistit Luokka:Vuonna 1961 syntyneet Luokka:Elävät henkilöt
Goldie Sayers

Goldie Sayers, alun perin Katherine Dinah Sayers (s. 16. heinäkuuta 1982 Newmarket, Iso-Britannia) on brittiläinen keihäänheittäjä. Hänen ennätyksensä on vuonna 2012 Lontoossa heitetty 66,17. Hän voitti hopeaa vuonna 2001 alle 20-vuotiaiden EM-kisoissa Italian Grossetossa. Aikuisten tasolla Sayersin paras sijoitus on Pekingin kesäolympialaisten 2008 pronssimitali silloisella ennätyksellään 65,75. Sayers nousi pronssimitalistiksi kun alun perin toiseksi sijoittunut Marija Abakumova jäi kiinni dopingista vuonna 2016 tehdyissä testien uudelleenanalysoinneissa. Sayers sai pronssimitalinsa heinäkuussa 2019 Timanttiliigan osakilpailussa Lontoossa. Sayers on 172 senttimetriä pitkä ja painaa 67 kiloa. Hän edustaa Belgrave-seuraa. == Kausien parhaat heitot == * 1999 – 51,06 * 2000 – 54,58 * 2001 – 55,40 * 2002 – 58,20 * 2003 – 56,29 * 2004 – 60,85 * 2005 – 61,45 * 2006 – 60,41 * 2007 – 65,05 * 2008 – 65,75 * 2009 – 59,82 * 2010 – 63,15 * 2011 – 64,46 * 2012 – 66,17 * 2014 – 62,75 * 2015 – 62,09 * 2016 – 58,79 == Lähteet == * * http://www.european- athletics.org/athletes/group=S/athlete=133265-sayers-goldie/index.html ===Viitteet=== Luokka:Brittiläiset keihäänheittäjät Luokka:Brittiläiset olympiamitalistit Luokka:Vuonna 1982 syntyneet Luokka:Elävät henkilöt
Andreas Bube

Andreas Hjartbro Bube (s. 13. heinäkuuta 1987 Gladsaxe, Tanska) on tanskalainen keskimatkojen juoksija, joka edustaa Bagsværd AC -seuraa. Bube kilpailee 800 metrillä, jossa hän saavutti hopeaa Juri Borzakovskin jälkeen 2012 EM-kisoissa Helsingissä ajalla 1.48,69. Zürichin EM-kilpailuissa 2014 hän sijoittui neljänneksi ja Berliinissä 2018 kuudenneksi. Sisäratojen EM- kilpailuissa hän sai hopeaa Belgradissa 2017 ajalla 1.49,32 ja oli viides Glasgow'ssa 2019. Olympialaisissa hän jäi vuoden 2012 kesäolympialaisissa Lontoossa alkueriin ja 2016 Rio de Janeirossa välieriin. MM-kilpailuissa hän karsiutui välierissä 2011 Daegussa ja alkuerissä Pekingissä 2015. Buben ennätys on Monacossa heinäkuussa 2012 Monacossa juostu 1.44,89. Aiemmin urallaan hän kilpaili myös 400 metrillä ja 400 metrin aidoissa. == Lähteet == * http://www.iaaf.org/athletes/denmark/andreas-bube-226573 * http://www.european-athletics.org/athletes/group=B/athlete=138867-bube- andreas/index.html * http://www.tilastopaja.net/db/at.php?Sex=1&ID;=69549 Luokka:Tanskalaiset keskimatkojen juoksijat Luokka:Vuonna 1987 syntyneet Luokka:Elävät henkilöt
Andrea Poli

Andrea Poli (s. 29. syyskuuta 1989 Vittorio Veneto, Italia) on italialainen jalkapalloilija, pelipaikaltaan keskikenttäpelaaja. Hän edustaa Serie A:ssa pelaavaa Bolognaa, jonne hän siirtyi vuonna 2017. Poli on pelannut Italian pääsarjassa Serie A:ssa yhteensä 278 ottelua ja tehnyt niissä 14 maalia edustaen UC Sampdoriaa, FC Internazionale Milanoa, AC Milania ja Bolognaa (tilanne 23.6.2020).Andrea Poli Soccerway-sivustolla Lisäksi hän on pelannut Serie B:ssä Trevison ja Sassuolon joukkueissa. Italian maajoukkueessa Poli on pelannut viisi A-maaottelua ja tehnyt niissä yhden maalin vuosina 2012–2014.Tilastot Italian maajoukkueissa == Lähteet == Luokka:Italialaiset jalkapalloilijat Luokka:Vuonna 1989 syntyneet Luokka:Elävät henkilöt
Nil de Oliveira

Nil de Oliveira (s. 3. syyskuuta 1986) on brasilialaissyntyinen pikajuoksija, joka edustaa nykyisin Ruotsia. Hän kilpailee 100 ja 200 metrillä. 100 metrillä Oliveiran ennätys on vuonna 2013 juostu 10,26 ja 200 metrillä samana vuonna juostu 20,53. Oliveira muutti Ruotsiin Brasiliasta 20-vuotiaana vuonna 2006. Hän on 13-kertainen Ruotsin mestari. Oliveira selviytyi 200 metrin finaaliin EM-kisoissa 2012 ollen lopulta sen viides. == Lähteet == * http://www.iaaf.org/athletes/sweden/nil-de-oliveira-219842#personal-bests Luokka:Ruotsalaiset pikajuoksijat Luokka:Brasilialaiset pikajuoksijat Luokka:Vuonna 1986 syntyneet Luokka:Elävät henkilöt
Remiremont

Remiremont on kunta Koillis-Ranskassa Vosgesin departementissa Lorrainen alueella. Remiremont on vanha luostarikaupunki. Tour de France 2014 ==Aiheesta muualla== == Lähteet == Luokka:Vosgesin kunnat
Bruno Hortelano

Bruno Dominix Hortelano Roig (s. 18. syyskuuta 1991 Wollongong, Australia) on espanjalainen pikajuoksija. Hän opiskeli yliopistossa New Yorkissa. 100 metrillä Hortelanon ennätys on 10,06, 200 metrillä 20,04 ja 400 metrillä 44,69. Ajat ovat myös Espanjan ennätyksiä. Amsterdamin EM-kilpailuissa 2016 Hortelano voitti kultaa 200 metrillä ja sijoittui 100 metrillä neljänneksi. Berliinin EM-kilpailuissa 2018 hän sai 4 × 400 metrin viestissä pronssia ja sijoittui 200 metrillä neljänneksi. Belgradin sisäratojen MM-kilpailuissa 2022 hän kuului Espanjan hopeajoukkueeseen 4 × 400 metrin viestisä. Olympialaisissa 2016 Rio de Janeirossa, MM-kisoissa 2013 Moskovassa ja EM-kisoissa 2012 Helsingissä Hortelano selviytyi semifinaaleihin asti 200 metrillä. Alle 23-vuotiaiden EM-kisoissa 2013 Tampereella Hortelano juoksi pronssia saavuttaneessa Espanjan pikaviestijoukkueessa, jonka muut jäsenet olivat Eduard Viles, Adrià Burrel ja Eusebio Cáceres, ja lisäksi sijoittui 200 metrillä viidenneksi ja juoksi viidenneksi sijoittuneessa 4 × 400 metrin viestijoukkueessa. == Lähteet == * * http://www.european- athletics.org/athletes/group=H/athlete=151504-hortelano-bruno/index.html * Bruno Hortelano (pdf) Espanjan yleisurheiluliitto * Luokka:Espanjalaiset pikajuoksijat Luokka:Vuonna 1991 syntyneet Luokka:Elävät henkilöt
Mickaël Hanany

Mickaël Hanany (s. 25. maaliskuuta 1983 Vitry-sur-Seine, Ranska) on ranskalainen korkeushyppääjä. Hänen ennätyksensä on maaliskuussa 2014 El Pasossa hypätty 234. Tulos on samalla korkeushypyn Ranskan ennätys. Hananyn suurin saavutus on pronssi EM-kisoista 2012 Helsingistä tuloksella 228. Vuonna 2001 hän voitti niin ikään pronssia alle 20-vuotiaiden EM-kisoissa Italian Grossetossa tuloksella 219. Hanany on 198 senttimetriä pitkä, 84 kiloa painava ja edustaa Entente Franconville Cesame Va-seuraa. == Lähteet == * http://www.iaaf.org/athletes/france/mickael-hanany-179798 * http://www.european-athletics.org/athletes/group=H/athlete=143385-hanany- mickael/index.html Luokka:Ranskalaiset korkeushyppääjät Luokka:Vuonna 1983 syntyneet Luokka:Elävät henkilöt
Selected Ambient Works 85–92

Selected Ambient Works 85–92 on brittiläisen elektronisen musiikin artisti Aphex Twinin (oik. Richard David James) esikoisalbumi, joka julkaistiin alkuvuodesta 1992. Selected Ambient Works 85–92 on saanut paljon positiivista palautetta sen minimaalisesta sekä tunnelmallisesta äänimaailmastaan, ja monet kriitikot pitävätkin sitä yhtenä parhaista IDM- ja ambient -levyistä. Albumi nousi kärkeen brittiläisten rock-kriitikoiden listatessa vuoden 1993 parhaita tanssimusiikkialbumeja. == Sisältö == * Kaikki kappaleet ovat Aphex Twinin käsialaa. # # # # # # # # # # # # # == Lähteet == Luokka:Vuoden 1992 esikoisalbumit Luokka:Aphex Twinin albumit
Christopher Höher

Christopher Höher (s. 19. toukokuuta 1997 Villach) on itävaltalainen moottoriurheilija. Hän aloitti uransa karting-sarjoissa. Vuonna 2013 Höher aloitti kilpa-uransa siirtyen European F3 Open -sarjaan, jossa hän ajoi vain kaksi kilpailua. Samana vuonna hän ajoi kolme kilpailua Saksan Formula 3 -sarjassa. Vuonna 2014 Höher ajoi EuroFormula Open -sarjassa neljä kilpailua. Samana vuonna hän ajoi kaksi kilpailua GP3-sarjassa saavuttamatta pisteitä. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2014 Jenzer Motorsport ESP FEA ESP SPR AUT FEA AUT SPR GBR FEA GBR SPR GER FEA GER SPR HUN FEA 23 HUN SPR 23 BEL FEA BEL SPR ITA FEA ITA SPR RUS FEA RUS SPR ABU FEA ABU SPR 0 36. 2015 Campos Racing ESP FEA ESP SPR AUT FEA AUT SPR GBR FEA 23 GBR SPR 24 HUN FEA HUN SPR BEL FEA BEL SPR ITA FEA ITA SPR RUS FEA RUS SPR BHR FEA BHR SPR ABU FEA ABU SPR 0 31. Luokka:Itävaltalaiset autourheilijat Luokka:Vuonna 1997 syntyneet Luokka:GP3-kuljettajat Luokka:Elävät henkilöt
Battlefield Hardline

Battlefield Hardline on Visceral Gamesin ja EA Digital Illusions CE:n kehittämä ensimmäisen persoonan ammuntapeli ja Battlefield-pelisarjan neljästoista osa. Peli julkaistiin maaliskuussa 2015. Hardline eroaa muista Battlefield-peleistä siten, että se sijoittuu Yhdysvaltojen maaperälle eikä pelin taustalla ole kahden valtion välistä konfliktia. Pelissä ovat vastakkain poliisit ja rikolliset. Uusia pelimuotoja ovat heist ja blood money.Ennakko: Battlefield Hardline Gamereactor ==Kehitys== Pelistä julkaistiin ilmainen betaversio kaikille halukkaille ennakkotestaajille vuonna 2014, minkä seurauksena pelin kehittäjät päättivät lykätä pelin julkaisua ja parannella sitä.Lykkäysten vuosi sai jatkoa: Battlefield Hardline lipsahti ensi vuoteen dome.fi Toinen betaversio julkaistiin 2015. Vuoden 2014 beta sisälsi Los Angelesin keskustaan sijoittuvan kartan jossa oli kaksi eri pelitilaa, nämä olivat perinteinen Conquest sekä uusin pelitila missä rikollisten pitää saada kuljetettua suuren määrän rahaa määritettyyn paikkaan. Vuoden 2015 beta peli sisälsi aivan uuden kartan. ==Lähteet== == Aiheesta muualla == * Virallinen sivusto Luokka:Vuoden 2015 videopelit Luokka:Battlefield-pelit Luokka:Windows- pelit Luokka:PlayStation 3 -pelit Luokka:PlayStation 4 -pelit Luokka:Xbox 360 -pelit Luokka:Xbox One -pelit
Kuvien petollisuus

Kuvien petollisuus () on belgialaisen surrealistisen taidemaalarin René Magritten kuuluisa maalaus vuodelta 1929. Se esittää piippua, jonka alle on kirjoitettu ranskankieliset sanat ”Ceci n'est pas une pipe” (”Tämä ei ole piippu”). Sanat tarkoittavat sitä, että piippua esittävä kuva ei ole sama asia kuin piippu itse. Maalaus kyseenalaistaa näin tavan puhua erilaisia kohteita esittävistä kuvista. Teoksesta on tullut suoranainen modernin taiteen ikoni.The Treachery of Images LACMA. Viitattu 24.7.2014. Maalauksen tyylin on sanottu muistuttavan mainoksissa suosittua tyyliä, ja Magritte olikin työskennellyt aiemmin mainosalalla. Maalauksen leveys on 81,1 senttimetriä ja korkeus 60,3 senttimetriä. Sen omistaa nykyään Yhdysvaltain Los Angelesissa toimiva Los Angeles County Museum of Art. ==Lähteet== Luokka:Surrealistiset maalaukset
Judith O’Dea

Judith O'Dea (s. 20. huhtikuuta 1945 Pittsburgh) on yhdysvaltalainen näyttelijä, joka tunnetaan parhaiten Barbran roolistaan kauhuelokuvassa Elävien kuolleiden yö (1968). ==Aiheesta muualla== * Luokka:Yhdysvaltalaiset näyttelijät Luokka:Elävät henkilöt Luokka:Vuonna 1945 syntyneet
Savivesi

Savivesi on järvi Vuoksen päävesistössä. Se sijaitsee Leppävirralla Pohjois- Savon maakunnassa. Sen vedenpinta on lähes samassa tasossa kuin eteläpuolisen Unnukka-järvenSavivesi Järviwikissä. Viitattu 24.7.2014., joten ne lasketaan joskus yhdeksi järveksi, jolloin yhteispinta-alaksi saadaan noin 110 km². == Lähteet == Luokka:Leppävirran järvet Luokka:Leppävirran reitti
Belsassarin pidot (Rembrandt)

Belsassarin pidot () on Rembrandtin maalaus, joka on valmistunut vuosien 1635–1638 aikoihin. Sen aiheena on Raamatun Danielin kirjasta tuttu kertomus Babylonian kuningas Belsassarista.Belshazzar's Feast National Gallery. Viitattu 24.7.2014. Danielin kirjan mukaan Belsassar oli juhlissaan tarjonnut viiniä juutalaisten pyhistä astioista, jotka oli kuningas Nebukadnessarin aikana ryöstetty Jerusalemin temppelistä. Kesken juhlien tyhjästä ilmestynyt käsi kirjoitti seinälle tekstin, jonka juutalainen profeetta Daniel osasi tulkita (Mene, mene, tekel, ufarsin). Rembrandt on kuvannut hetken, jolloin Belsassar säikähtää nähdessään käden ja tekstin. Rembrandt tarkisti sanojen oikean hepreankielisen kirjoitusasun ystävältään, rabbi Manasse ben Israelilta. Rembrandt kuitenkin kuvasi yhden kirjaimen väärin ja esitti sanat kirjoitettuina ylhäältä alas, vaikka hepreaa kirjoitetaan oikealta vasemmalle. Rembrandtin on arveltu tällä maalauksella pyrkineen avaamaan itselleen uran suurten barokkityylisten historiamaalausten tekijänä. Maalauksen leveys on 209,2 senttimetriä ja korkeus 167,6 senttimetriä. Maalauksen on omistanut vuodesta 1964 Lontoossa toimiva National Gallery.Belshazzar's Feast: Key facts National Gallery. Viitattu 24.7.2014. ==Lähteet== Luokka:Rembrandtin maalaukset Luokka:Raamattu taiteessa Luokka:Historiamaalaukset
Julia Tunturi

Julia Tunturi (s. 25. huhtikuuta 1996Naisten liigan pelaajakortit 2014: Julia Tunturi FC TPS. Viitattu 24.7.2014.) on suomalainen jalkapalloilija, joka edustaa kaudella 2021 ruotsalaista Vittsjö GIK:ta. Vuoden 2020 loppuun mennessä hän on pelannut naisten maajoukkueessa 26 maaottelua. == Ura == === Seurajoukkueet === Tunturi on Pargas IF:n kasvatti, joka pelasi seuran edustusjoukkueessa ensimmäistä kertaa vuonna 2011. Samaan aikaan hän pelasi myös TPS:n B-tytöissä ja esiintyi ensimmäistä kertaa liigassa vuotta myöhemmin. Suomen Palloliitto valitsi Tunturin vuoden 2012 tyttöpelaajaksi.Julia Tunturi Pargas IF. Viitattu 24.7.2014. Kaudeksi 2015 hän siirtyi Åland Unitediin. Kauden 2017 hän edusti jälleen TPS:ää, ja kaudeksi 2018 hän siirtyi ruotsalaisseura Eskilstuna Unitediin. Kolmen Eskilstunan- kauden jälkeen Tunturi siirtyi toiseen ruotsalaisseuraan, Vittsjö GIK:hon. === Maajoukkue === Ikäkausimaajoukkueissa Tunturi esiintyi ensimmäistä kertaa vuonna 2011, jolloin hän oli mukana vuotta vanhempien joukkueessa Walesia vastaan. Oman ikäluokkansa maajoukkueryhmään Tunturi on kuulunut myös vuodesta 2011 lähtien. Hän pelasi Suomen alle 19-vuotiaiden joukkueessa vuoden 2013 EM- kilpailuissa ja kuului Suomen alle 20-vuotiaiden ryhmään myös vuoden 2014 MM- kisoissa, joissa hän pääsi vaihtopelaajana kentälle Suomen jokaisessa kolmessa ottelussa. Naisten maajoukkueeseen Tunturi nimettiin ensimmäistä kertaa helmikuussa 2014 Skotlantia vastaan pelattuun otteluun. Kentälle hän pääsi A-maaottelussa ensimmäisen kerran maaliskuussa 2015 Kypros cupin ottelussa Alankomaita vastaan. Toisen maaottelunsa hän pelasi Kypros cupissa Australiaa vastaan ja kolmannen toukokuussa 2015 Norjaa vastaan. Kevään 2016 Kypros Cupissa hän pelasi kolme ottelua. Vuonna 2017 hän pelasi seitsemässä maaottelussa. == Lähteet == Luokka:Suomalaiset jalkapalloilijat Luokka:Vuonna 1996 syntyneet Luokka:Elävät henkilöt
Celebesinkummituseläin

Celebesinkummituseläin (Tarsius tarsier, synonyymi Tarsius spectrum) on kummituseläinten heimoon kuuluva laji. Se on pienimpiä kädellisiä. Ruumiin pituus on 14 cm ja häntä on 24 cm. Eläin painaa 130 g. Sillä on suuret korvat ja silmät sekä pitkät jalat. Se liikkuu öisin ja oleskelee päivisin puun koloissa. Eläin pyydystää enimmäkseen hyönteisiä, mutta joskus myös pieniä liskoja ja muita pieniä selkärankaisia. Celebesinkummituseläintä tavataan Sulawesin saarella ja sen läheisillä pienillä saarilla. Laji parittelee touko- ja marraskuussa. Naaraan tiineys kestää puoli vuotta. Yhdellä kertaa syntyy vain yksi poikanen. Vieroitusaika on poikasen ollessa 4–10 viikon ikäinen. Yksilö tulee sukukypsäksi vuoden ja viiden kuukauden ikäisenä. == Lähteet == == Aiheesta muualla == * http://www.arkive.org/spectral-tarsier/tarsius- tarsier Luokka:Kummituseläimet Luokka:Uhanalaiset nisäkkäät
Frédéric Cuvillier

thumb|300px|Frédéric Cuvillier Frédéric Cuvillier (s. 9. joulukuuta 1968 Boulogne-sur-Mer, Ranska) on ranskalainen poliitikko. Hän toimi 2012–2014 Ranskan liikenneministerinä. Cuvillier on myös Boulogne-sur-Merin pormestari vuosina 2002–2012 ja uudelleen vuodesta 2014. Hän edustaa Ranskan Sosialistista puoluetta. Cuvillier on koulutukseltaan oikeustieteen tohtori. == Lähteet == Luokka:Ranskan ministerit Luokka:Liikenneministerit Luokka:Pormestarit Luokka:Vuonna 1968 syntyneet Luokka:Elävät henkilöt
Riikka Ellonen

Riikka Markkanen (o.s. Ellonen, s. 11. toukokuuta 1965) on suomalainen aktiiviuransa lopettanut koripalloilija. == Urheilu-ura == Lappeenrannan NMKY:n kasvatti Ellonen edusti kasvattajaseuraansa naisten SM-sarjassa kolme kautta vuosina 1982–1985, minkä jälkeen hän edusti vielä kauden ajan Helsingin NMKY:tä. Kaudella 1983–1984 Ellonen saavutti LrNMKY:ssä SM-hopeaa.Riikka Ellonen – Suomen Koripalloliitto Suomen maajoukkueessa Ellonen pelasi vuonna 1985 kolme valmistavaa maaottelua. Maajoukkuepiste-ennätyksensä (6) hän heitti Puolaa vastaan. Ellonen pelasi myös Suomen alle 16-vuotiaiden tyttöjen maajoukkueessa ikäluokan vuoden 1982 EM-kilpailuissa, missä Suomi sijoittui viidenneksi.https://www.basket.fi/basket/uutiset/top-10-kaikkien-aikojen- menestyksekkaimmat-suomen-juniorimaajoukkueet-em- kisoissa-1968-2015/Maajoukkuetilastot – Suomen Koripalloliitto == Perhe == Ellosen isä Sakari Ellonen voitti Suomen mestaruuden jääpallossa. Ellonen oli naimisissa huippukoripalloilija Pekka Markkasen kanssa. Heidän lapsistaan Lauri ja Miikka ovat koripalloilijoita ja Eero kansainvälisen tason jalkapalloilija.https://www.is.fi/nba/art-2000006471067.html == Lähteet == * Riikka Ellonen Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1965 syntyneet Luokka:Elävät henkilöt
Atlantic (elokuva)

Atlantic (1929) on brittiläinen mustavalkoelokuva, jonka ohjasi ja tuotti Ewald André Dupont, ja jonka pääosia esittivät Franklin Dyall sekä Madeleine Carroll. Alun perin elokuvasta tehtiin kaksi versiota. Englanninkielinen versio ja saksankielinen versio Atlantik kuvattiin samanaikaisesti. Jälkeenpäin alkoi ranskankielisen version, Atlantis, kuvaaminen keväällä 1930 käyttäen eri kuvamateriaalia sekä osittain erilaista juonta. Neljäs versio julkaistiin mykkäelokuvana. == Lähteet == Luokka:Vuoden 1929 brittiläiset elokuvat
Karjalan Ääni

Karjalan Ääni oli Sortavalassa vuosina 1918–1940 ilmestynyt sanomalehti. Maalaisliittolaiset ja tasavaltalaiset nuorsuomalaiset perustivat Karjalan Äänen vuoden 1918 hallitusmuototaistelussa monarkismia kannattaneen Laatokan vastapainoksi. Vuonna 1919 siitä tuli yksinomaan maalaisliiton äänenkannattaja. Ahtailla markkinoilla kilpailleen Karjalan Äänen merkitys jäi vähäiseksi. Sen ilmestyminen päättyi talvisotaan. Kolmesti viikossa ilmestyneen lehden päätoimittajina työskentelivät Wäinö Mäkinen (vastaava toimittaja 1918), Heikki Hyppönen (1919), K. H. Jousimaa (1919), Vihtori Alava (1919–1920), Heikki Tunkkari (1920–1921), L. J. Haaranen (1921–1922), Juho Poutanen (1922–1926) ja Toivo Lankinen (1926–1940). ==Lähteet== ==Aiheesta muualla== * Karjalan Ääni digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Sortavala Luokka:Suomen Keskustan lehdet
Karjalan Aamulehti

Karjalan Aamulehti oli Viipurissa vuosina 1915–1924 ilmestynyt sanomalehti. Nuorsuomalaisten ja vanhasuomalaisten vasemmisto perusti Karjalan Aamulehden vuonna 1914 lakkautetun Karjalan Lehden kuusipäiväisen painoksen korvaajaksi. Vuonna 1917 se tuki kansanpuoluetta ja Suomen itsenäistyttyä lehti edusti edistyspuolueen vasemmistoa. Karjalan Aamulehti kärsi tappion kilpailussa kokoomuksen Karjala-lehden kanssa ja se lopetettiin kannattamattomana. Loppuvaiheessa sen julkaisemista yritettiin jatkaa houkuttelemalla mukaan kokoomuksen oppositiota. Kuudesti viikossa ilmestyneen lehden levikki oli 7 000–9 000 kappaletta. Sen maaseutupainoksena ilmestyi aluksi kolmipäiväinen Karjalan Lehti. Vuosina 1921–1923 Karjalan Aamulehden rinnalla julkaistiin kaksipäiväistä ja vuonna 1924 kolmipäiväistä painosta sekä vuosina 1916–1919 sunnuntaipainosta. Lehden päätoimittajana työskenteli Arvo Inkilä. ==Lähteet== ==Aiheesta muualla== * Karjalan Aamulehti digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Viipurin media
Karjalan Lehti

Karjalan Lehti oli Viipurissa vuosina 1912–1919 ilmestynyt sanomalehti. Lehden julkaisijat olivat nuorsuomalaisten vasemmistoa, joka löysi yhteistyökumppanin vanhasuomalaisten vasemmistosta. Kenraalikuvernööri lakkautti Karjalan Lehden kuusipäiväisen painoksen sotatilavaltuuksien nojalla marraskuussa 1914, mutta sen kolmipäiväinen painos sai jatkaa ilmestymistä. Kuusipäiväisen painoksen tilalle perustettiin vuoden 1915 lopulla Karjalan Aamulehti, ja kolmipäiväinen Karjalan Lehti jäi sen maaseutupainokseksi. Karjalan kanssa kilpailussa tappiolle jäänyt Karjalan Lehti lopetettiin vuonna 1919, mutta Karjalan Aamulehti jatkoi ilmestymistään vielä muutaman vuoden ajan. Lehden päätoimittajana työskenteli Arvo Inkilä. ==Lähteet== ==Aiheesta muualla== * Karjalan Lehti digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Viipurin media
Louis Feuillade

Louis Feuillade (; 19. helmikuuta 1873 Lunel, Ranska – 25. tai 26. helmikuuta 1925 Nizza, Ranska) oli tuottelias ja merkittävä ranskalainen mykkäelokuvien ohjaaja. Vuosina 1906–1924 hän ohjasi yli 630 elokuvaa. Feuillade jalosti 1910-luvulle tyypillisestä seikkailuelokuvasta taide-elokuvan. Hänen filminsä ovat unenomaisia ja salaperäisen jännittäviä. Surrealismin taidesuunta sai vaikutteita Feuilladen näkemyksistä. Tunnettuja Feuilladen töitä ovat elokuvasarjat Fantomas (1913–1914), Vampyyrit (1915–1916) ja Judex (1917). == Lähteet == == Aiheesta muualla == * Luokka:Ranskalaiset elokuvaohjaajat Luokka:Vuonna 1873 syntyneet Luokka:Vuonna 1925 kuolleet Luokka:Surrealismi
Dorothy Gibson

Dorothy Gibson (17. toukokuuta 1889 – 17. helmikuuta 1946) alkuperäiseltä nimeltään Dorothy Winifred Brown oli yhdysvaltalainen mykkäelokuvanäyttelijä, taiteilijan malli ja laulaja. Hän oli aktiivinen 1900-luvun alussa. Hänet muistetaan parhaiten Titanicin turman selviytyjänä sekä siitä, että hän esitti pääroolia ensimmäisessä turmasta kertovassa elokuvassa, Saved from the Titanicissa (1912). == Aiheesta muualla == * * http://www.saturdayeveningpost.com/2012/04/dorothy-gibson/ Luokka:Yhdysvaltalaiset näyttelijät Luokka:Vuonna 1889 syntyneet Luokka:Vuonna 1946 kuolleet
Alec B. Francis

Alec B. Francis (2. joulukuuta 1867 - 6\. heinäkuuta 1934) oli pääosin mykkäelokuvien kaudella vaikuttanut englantilainen näyttelijä. Hän esiintyi 241:ssa elokuvassa vuosien 1911-1934 välillä. Hän syntyi Lontoossa ja kuoli Hollywoodissa. Luokka:Englantilaiset näyttelijät Luokka:Vuonna 1867 syntyneet Luokka:Vuonna 1934 kuolleet